**Hinnapakkumuse küsimine koolituste läbiviimiseks**

17. mai 2024

Transpordiameti korraldab augustis 2024 kaks kahepäevast koolitust jalgratturite koolitajatele. Palume vakantsete kuupäevade olemasolul hinnapakkumust allpool kirjeldatud tingimustele.

**Koolituspäevade toimumise ajad:** 13.-14. august ja 15.-16. august 2024.

**Osalejate arv ühel 2-päevasel koolitusel kokku:** 18 inimest, neist 16 koolitusel osalejat ja 2 koolitajat.

**Majutus koolitusel osalejatele:** 1- või 2-kohalistes tubades (erandina kuni 3-kohalistes).   
13.-14.08 grupis kokku 16 inimest, 15.-16.08 grupis 16 inimest. *Täpne arv selgub juunikuu jooksul.*

**Majutus ühele koolitajale:** perioodil 12.-16.08.2024 (saabumine 12.08 õhtul ca 17.00).

**Toitlustus 18-le vastavalt päevakavas antud aegadel (päevakava lisatud).**

13. august /15. august

Saabumisel toekam kohvi- ja teepaus   
lõunasöök (supp ja magustoit)  
2 kohvi(tee)pausi kerge snäkiga vastavalt päevakavale   
õhtusöök kohvi ja teega (praad ja magustoit)  
*Kogu koolituspäeva vältel on kättesaadav kannuvesi (lisandiks marjad, münt vms).*

14. august/16. august

Hommikusöök  
lõunasöök kohvi ja teega (praad ning kohviga sobiv magustoit),   
1 kohvi(tee)paus vastavalt päevakavale kerge snäkiga.   
Kogu koolituspäeva vältel on kättesaadav kannuvesi (lisandiks marjad, münt vms).

Ootame tervislikku ja pigem kergemaid söögikordi ning võimalusel menüü koostamisel eelistada hooajaliste eestimaiste köögiviljade kasutamist.

**Erimenüü (taimetoit, vegan, eridieet) info hiljemalt 31. juuliks.**

**Koolituse läbiviimiseks vajame:**

1. avarat koolitusruumi koos laudadega grupitöödeks, mahutavusega vähemalt 18 osalejale (sh 2 koolitajat). Ruumi broneerime alates 12.08 kl 17.30 kuni 16.08 kl 16.00;
2. esitlustehnika ja pabertahvel markeritega;
3. vähemalt 30x30 m asfaltkattega platsi (nt üks parkla osa), kus on võimalik läbi viia praktilisi töötube jalgratastel;
4. Kokku 16 täiskasvanu jalgratast töötubade läbiviimiseks 13.-14.08 ja 15-16.08 (täpne jalgrataste arv ning mudel selgub 31. juuliks, kuna osalejad võivad oma sõiduki kaasa võtta). *Jalgratastel peavad olemas* [*liiklusseaduse § 87*](https://www.riigiteataja.ee/akt/122122023004?leiaKehtiv#para87) *toodud turvaelemendid (esi- ja tagahelkurid, töötavad esi- ja tagatuled, kodarahelkurid või rattarehvidel helkurribad) ning korras signaalkell ning pidurid.*

Pakkumuses palume välja tuua majutuse, toitlustamise ning koolituse korraldusega seotud kulud (jalgrataste rent, koolitusruumi ja vahendite ning platsirent) nii käibemaksuga kui käibemaksuta.

Pakkumuse edukaks tunnistamisel lähtume odavamast koondhinnast kahele 2-päevasele koolitusele (majutus, toitlustus, vahendite, platsi ja koolitusruumi rent) ning praktilisteks töötubadeks vajaliku õueala territooriumi ja vahendite olemasolust pakkumuses.

Transpordiamet jätab omale õiguse pakkumused tagasi lükata, kui pakkumused ületavad planeeritud eelarvet.

Pakkumust ootame **24. maiks 2024. a k.a** e-posti aadressile [marika.luik@transpordiamet.ee](mailto:marika.luik@transpordiamet.ee)

Lisainformatsioon ja küsimused: Marika Luik, tel 5615 6709, [marika.luik@transpordiamet.ee](mailto:marika.luik@transpordiamet.ee)

Marika Luik

Sõidukite juhtimisõiguse osakond